b'\n_START_ARTICLE_\nPlacid Grebenc\n_START_SECTION_\n\xc5\xbdivljenje\n_START_PARAGRAPH_\nRodil se je v dru\xc5\xbeino, ki je imela devet otrok. Po obiskovanju ljudske \xc5\xa1ole je od\xc5\xa1el v cistercijanski samostan v Sti\xc4\x8dno, kjer je tudi obiskoval gimnazijo, izpite je opravil na dr\xc5\xbeavni gimnaziji v Ljubljani. Izbral si je redovno ime Placid, po \xc5\xa1tudiju teologije je bil 19. decembra 1931 posve\xc4\x8den v duhovnika. Od leta 1934 do 1943 je opravljal slu\xc5\xbebo samostanskega ekonoma (gospodarja). _NEWLINE_10. septembera, je po slu\xc5\xbebeni dol\xc5\xbenosti od\xc5\xa1el v Ljubljano z vlakom, ki so ga zajeli partizani. Ko so bili skupaj z drugimi zajetimi \xc4\x8dlani va\xc5\xa1ke stra\xc5\xbee na transportu proti Trebnjem, so pri\xc4\x8dakovali smrt. Pater Placid je takrat izjavil: "Na jasnem smo si vsi, kaj nas v Trebnjem \xc4\x8daka. Edino, kar me moti je, da bom padel pod kroglo Slovenca. Rad bi umrl, ako bi me streljal badoglievec."_NEWLINE_Z drugimi zajetimi se je zagovarjal pred sodi\xc5\xa1\xc4\x8dem Cankarjeve brigade. Dosegli so skoraj\xc5\xa1njo izpustitev ob izjavi, da se bodo prostovoljno javili v partizane. Ponovno je bil vrnjen v Sti\xc4\x8dno, kjer je bil do partizanske osvojitve Turjaka. Po tistem so patra Placida in kurata Kralji\xc4\x8da odpeljali najprej v Trebnje in nato v Novo mesto, kjer so ju javno sramotili. Odpeljan je bil v Ko\xc4\x8devje, kjer je bil od 13. do 19. oktobra zaprt v temnici. Ob pritiskanju nem\xc5\xa1ke vojske so ga partizani 22. oktobra odpeljali \xc4\x8dez Jelendol v Gr\xc4\x8darice, kjer so ga zaprli v \xc5\xbeupni\xc5\xa1\xc4\x8du. _NEWLINE_V nedeljo, 24. oktobra ob osmih zjutraj so ga skupaj z begunjskim \xc5\xbeupnikom Viktorjem Turkom odpeljali na mori\xc5\xa1\xc4\x8de._NEWLINE_Eno leto po njegovi smrti je skupina domobrancev odkopala umorjene, med navzo\xc4\x8dimi je bil tudi njegov brat, p. Maver (Jo\xc5\xbeef) Grebenc, ki je bil tudi posve\xc4\x8den v duhovnika in z redovnim imenom Maver slu\xc5\xbeil v istem samostanu._NEWLINE_V hosti je bil grob v katerm je bilo 23 trupel, ve\xc4\x8dina je bila ustreljena v tilnik, p. Placid pa je bil verjetno pobit s kamenjem._NEWLINE_Izkopan je bil 11. avgusta 1944 in nato v nedeljo, 13. avgusta slovesno pokopan na ribni\xc5\xa1kem pokopali\xc5\xa1\xc4\x8du v Hrova\xc4\x8di. Skupni grob pobitih so kasneje komunisti zravnali z zemljo._NEWLINE_Da je bil razlog usmrtitve patrovo nasprotovanje brezbo\xc5\xbenemu komunizmu, ka\xc5\xbee zapis o njem v sti\xc5\xa1kem Nekrologu (original v latin\xc5\xa1\xc4\x8dini): "Leta 1943 je umrl pater Placid Grebenc, ekonom, ki so ga zaradi odlo\xc4\x8dnega nasprotovanja brezbo\xc5\xbenemu komunizmu po kapitulaciji Italije komunisti zaprli in ga v je\xc4\x8di hudo mu\xc4\x8dili mesec dni, potem pa ga v nekem gozdu blizu Gr\xc4\x8daric zlo\xc4\x8dinsko ubili. Bil je star 34 let, redovnik 18, duhovnik 12 let. Njegovo telo so 12. avgusta 1944 izkopali, slovesno prenesli in naslednjega nedeljskega dne pokopali na pokopali\xc5\xa1\xc4\x8du njegove rojstne fare Ribnica, kjer pri\xc4\x8dakuje slavno vstajenje z mnogimi drugimi borci za vero in domovino, ki so bili obenem ubiti."'